Τζων Λίντλεϋ

Ο Τζων Λίντλεϋ (John Lindley, 5 Φεβρουαρίου 1799 – 1 Νοεμβρίου 1865) ήταν άγγλος βοτανολόγος, μυκητολόγος και κηπουρός.

Βιογραφικά στοιχεία
Ο Τζων Λίντλεϋ γεννήθηκε στο Κάτον, κοντά στο Νόριτς της Αγγλίας και ήταν το ένα από τα τέσσερα παιδιά των Τζωρτζ και Μαίρυ Λίντλεϋ. Ο πατέρας του ήταν καλλιεργητής κηπουρός, που πουλούσε φυτά. Ο Τζων βοηθούσε από παιδί στον κήπο, αλλά συνέλεγε και αγριολούλουδα. Αν και θα ήθελε να σπουδάσει σε πανεπιστήμιο, η οικογένειά του δεν μπορούσε να καλύψει τέτοια έξοδα, οπότε έγινε αντιπρόσωπος στο Βέλγιο ενός Λονδρέζου εμπόρου σπόρων.

Τότε γνώρισε τον βοτανολόγο Γουίλιαμ Τζάκσον Χούκερ, που του επέτρεψε να μελετά στη βιβλιοθήκη του και τον συνέστησε στον εύπορο φυσιοδίφη Τζόζεφ Μπανκς, που προσέφερε εργασία στον Λίντλεϋ κάνοντάς τον βοηθό στον βοτανικό κήπο του. Η πρώτη του δημοσίευση, το 1819, ήταν μια μετάφραση του Analyse du fruit του Λουί Κλωντ Ρισάρ και η δεύτερη (1820) η πρωτότυπη Monographia Rosarum, με περιγραφές νέων ειδών και σχεδίων δημιουργημένων από τον ίδιο. Ακολούθησαν τα Monographia Digitalium και Observations on Pomaceae.

Παραπομπές 

Άγγλοι βοτανολόγοι
Μυκητολόγοι